open-index/open-wikipedia-markdown huggingface dataset:
ნიკოლა ლეგროტალიე

**ნიკოლა ლეგროტალიე** (დ. 20 ოქტომბერი, 1976, იტალია) — იტალიელი ფეხბურთელი, სერია A-ს კლუბ „კატანიას“ ცენტრალური თავდამსხმელი.

ნიკოლა ლეგროტალიე დაიბადა 1976 წელს, ბარის პროვინციაში . ის უკვე 17 წლის იყო, როდესაც „ბარის“ რიგებში პირველად ითამაშა. შემდეგ იყო იჯარის  წესით ჯერ „პისტუაში“, შემდეგ „პრატოში“. „ბარიში“ 1998 წელს დაბრუნდა, მაგრამ პირველივე  შემოთავაზება მიიღო და თავი ამოყო „მფრინავ ვირებში“, ანუ ვერონის „კიევოში“. აი  სწორედ „კიევო“ იყო გუნდი, სადაც ნიკოლამ თავისი შესაძლებლობები გამოავლინა დადებითი კუთხით. 2000 წელს „კიევო“ გადავიდა სერია A-ში და ჰქონდა საოცარი პირველი წრე, სწორედ იმ გუნდის ერთ–ერთი მამოძრავებელი ძალა იყო ნიკოლა.

2002 წელს ლეგრო ნაკრებშიც  მიიწვიეს, მაგრამ კონკურენციას ვერ გაუძლო. მალდინი, ნესტა, კანავარო, მატერაცი, ფერარა, კოსტაკურტა, იულიანო და მრავალი უმაღლესი კლასის ფეხბურთელები.

2003 წელს კი ნიკოლა გადავიდა „იუვენტუსში“ მისი ტრანსფერი ძალიან ძვირი დაჯდა — 8 მილიონი $ და კიდევ 3 ფეხბურთელი მისცა „იუვემ“ „კიევოს“: ჯუზეპე სკული, მატეო პარო, დანიელე გასკანდელო.  პირველი სეზონი ლიპის მეთაურობით კარგად ჩაატარა და 21 თამაშში 2–ჯერ გაიტანა. მოიგო სკუდეტო. შემდეგ გუნდი ფაბიო კაპელომ ჩაიბარა და ლეგროტალიემ  5 თვეში 2 ჯერ ითამაშა და ზამთარში გაანათხოვრეს „ბოლონიაში“. 2005–2006 წლის სეზონი „სიენაში“ გაატარა და ბრწყინვალე თამაშები ჩაატარა. 2006 წელს იყო კალჩო სკანდალი და „იუვენტუსი“ სერია B-ში მიაბრძანეს. გუნდი განახევრდა და ლეგროტალიე გუნდში დააბრუნეს. მათ მოიგეს სერია B და გადმოვიდნენ უმაღლეს ლიგაში.

2007 წელს „იუვენტუსი“ კლაუდიო რანიერიმ ჩაიბარა და ნიკოლა ლეგროტალიე გუნდის უცვლელი წევრი იყო. ცენტრში  ჯორჯო კიელინის და ნიკოლას კარგი თამაშით „იუვენტუსმა“ 14 თამაში 9 ბურთი გაუშვა და იუვემ ლიგის საგზური მოიპოვა. მას კონტრაქტი გაუხანგრძლივეს 2010 წლამდე. შემდეგ გუნდი ჩაიბარა ლუიჯი დელ ნერიმ და მას სათამაშო პრაქტიკა აღარ ჰქონდა, თანაც მის მიმართ ნდობაც დაკარგეს. აი 2011 წელს ზამთარში მიიღო შემოთავაზება „მილანისგან“  და იგიც უყოყმანოდ დათანხმდა. მართალია ჯერ მას 1 თამაში აქვს ჩატარებული, მაგრამ მისი აზრით იყო „მილანის“ წევრობა უკვე მიღწევაა. „იუვენტუსმა“ კი ეს ფეხბურთელი არ დააფასა და 7 წლის შემდეგ  უსახელოდ  წავიდა.  ნაკრების კარი მარჩელო ლიპიმ დაუხურა 2010 წელს, ბოლო წუთამდე იცოდა , რომ 23 კაციან სიაში იყო. ნაკრებში ჩაატარა 16 მატჩი და გაიტანა 1 გოლი .
მისი საყვარელი  წიგნია ბიბლია, არის ძალიან რელიგიური და ატარებს აქციებს , სადაც ჰომოსექსუალიზმს ცოდვას უწოდებს და აკრიტიკებს ყველა იმ ადამიანს, ვინც ამას კარგ ტონად იღებს. გამოცემული აქვს ავტობიოგრაფიული წიგნი და გეგმავს გამოსცეს  კიდევ ერთი წიგნი.

კატეგორია:იტალიელი ფეხბურთელები
კატეგორია:დაბადებული 1976
კატეგორია:სერია A-ს ფეხბურთელები
კატეგორია:დაბადებული 20 ოქტომბერი
კატეგორია:ცოცხალი ადამიანები
ჯონ დეივისი

**ჯონ დეივისი** ( დ. 1550 — გ. 29 დეკემბერი 1605) — ინგლისელი ზღვაოსანი. დასავლეთ არქტიკისა და სამხრეთი ატლანტიკის ცნობილი მკვლევარი. 

1585-1587 წლებში ჩრდილო-დასავლეთ არქტიკულ გასასვლელებს ეძებდა. 1585 წლის ზღვაოსნობის დროს მიაღწია გრენლანდიის ფიორდს, სადაც ამჟამად გოტჰობი მდებარეობს და გადაკვეთა (დეივისის) სრუტის ყველაზე ვიწრო ადგილი და აღმოაჩინა (ეირიკ რაუდის შემდეგ) კამბერლენდის ყურე მეორედ. თუმცა მან ყურე სრუტედ მიიჩნია. 1586 წლის ექსპედიციის დროს ოთხ გემზე (რომელთაგან ორი შინ დააბრუნეს) გაიარა ბაფინის მიწის სანაპიროები, ვერ შეამჩნია ჰუდსონის ყურეში შესასვლელი, აღმოაჩინა ჰამილტონის ყურე, რომლის შესწავლა ვერ მოახერხა ძლიერი შტორმის გამო. 

მესამე, 1587 წელს განხორციელებული ზღვაოსნობის დროს დეივისმა გაიარა გრენლანდიის სანაპირო სიახლოვე მისი სამხრეთი დაბოლოებიდან გოტჰობთან არსებულ ფიორდამდე და იქ სანადირო რეწვისათვის დატოვა ორი დიდი გემი, თავად კი 20 ტონიანი გემით გაემგზავრა ჩრდილოეთისაკენ და გზად გახსნა გრენლანდიის დასავლეთ სანაპიროს დაახლოებით 1700 კმ-იანი მონაკვეთი. აქედან გაემგზავრა ჩრდილო-დასავლეთისაკენ ღია ზღვაში (ბაფინის ზღვა) და გაიარა არაუმეტეს 200 კმ-ისა. მისი გადაადგილება ყინულებმა შეაფერხა. შემდეგ, დეივისმა გეზი აიღო ბაფინის მიწისკენ და შედეგად აღმოაჩინა კამბერლენდისა და ჰოლის ნახევარკუნძულები და მათი გამყოფი კამბერლენდის ყურე; აღმოაჩინა აგრეთვე ფრობიშერის ყურე.

სამხრეთით გაიარა ჰუდსონის ყურის შესასვლელი და აღნიშნა იგი როგორც „გამალებული მორევი“. აღწერა ლაბრადორის თითქმის მთელი 800 კმ-იანი ატლანტის ზღვისპირი და დაბრუნდა სამშობლოში.

1588 წელს მონაწილეობდა ესპანური არმადის დარბევაში, სადაც გემს მეთაურობდა. სამხრეთ ატლანტიკაში 1592 წელს შემთხვევით წააწყდა ფოლკლენდის კუნძულებს. დაიღუპა სინგაპურთან ახლოს იაპონელ მეკობრეებთან შეტაკების დროს 1605 წლის 29 დეკემბერს. 

დეივისმა მნიშვნელოვანი წვლილი შეიტანა გემთმძღოლობაში. მის მიერ არის დახვეწილი ალიდადა; გამოიგონა კვადრანტი, რომელიც ნავიგაციაში მრავალი წლის განმავლობაში გამოიყენებოდა. შეადგინა იმ დროისათვის მეტად ზუსტი რუკები, რომლებსაც ჩვენამდე არ მოუღწევია. დეივისის სახელს ატარებს სრუტე გრენლანდიასა და ბაფინის მიწას შორის.

## რესურსები ინტერნეტში
*ჯონ დეივისი — ენციკლოპედიური ლექსიკონი 

კატეგორია:ინგლისელი მოგზაურები
კატეგორია:არქტიკის მკვლევრები
კატეგორია:დაბადებული 1550
კატეგორია:გარდაცვლილი 29 დეკემბერი
კატეგორია:გარდაცვლილი 1605
გრაიზენი

**გრაიზენი** () — პნევმატოლითურ-ჰიდროთერმული მეტასომატური წარმოშობის ქანი. ძირითადად შეიცავს კვარცს, თეთრ ქარსებს, ტურმალინს, ტოპაზსა და ფლუორიტს, აგრეთვე კასიტერიტს, ვოლფრამიტს, ბერილს, მოლიბდენიტს და სხვა მადნეულ მინერალებს. 

გრაიზენის მთავარი მინერალის მიხედვით განარჩევენ გრაიზენის ფაციესებს: კვარციანს, ტურმალინ-კვარციანს, ტოპაზ-კვარციანს, ფლუორიტ-კვარციანს, მუსკოვიტ-კვარციანს. გრაიზენი წარმოიქმნება უმთავრესად გრანიტოიდების, იშვიათად მჟავე შედგენილობის ეფუზივების, არკოზული ქვიშაქვებისა და მეტამორფული ქანების მეტასომატური შეცვლის — *გრაიზენიზაციის* — შედეგად. ჩვეულებრივ გრაიზენი ქმნის უსწორო ფორმის სხეულებს გრანიტოიდებში, უმთავრესად ინტრუზივის კიდურ ნაწილში. 

გრაიზენთან ხშირად გენეტურადაა დაკავშირებული Sn, W, Mo, Be და სხვა საბადოები. ამიტომ გრაიზენიზირებული ქანები ამ საბადოების ერთ-ერთი ძებნითი ნიშანია.

## ლიტერატურა 
## რესურსები ინტერნეტში
კატეგორია:მეტამორფული ქანები
ვირჯინია ფრენსის სტერეტი

მინი|250px|,, როსალის ადრე ნანახი ჰქონდა მისი თვალებით ეს საუცხოო სილამაზის ხე "- სტერეტის ერთ-ერთი ილუსტრაცია ძველი ფრანგული ზღაპრებიდან (1920).
**ვირჯინია ფრენსის სტერეტი** (1900-1931) — ამერიკელი მხატვარი და ილუსტრატორი. თავის პირველ შეჯიბრში სტერეტმა მონაწილეობა 19 წლის ასაკში  მიიღო (ცოტა ხნის შემდეგ მას ტუბერკულოზის დიაგნოზი დაუსვეს). მან დაიწყო   პენის  საგამომცემლო კომპანიაში  ძველი ფრანგული ზღაპრების  ილუსტრირება(1920) - კოლექციაში ჰქონდა მე -19 საუკუნის ფრანგი ავტორის, კომტეს  დე სეგური (სოფიო ფედოროვნა როსტოფჩინის)ნამუშევრები. ძველი ფრანგული ზღაპრების გამოქვეყნებიდან ერთი წლის შემდეგ, პენის  საგამომცემლო კომპანიიდან  ახალი შეკვეთილი სამუშაოებისთვის  სტერეტმა წარმოადგინა თანგლევუდის ზღაპრები (1921). საწყისი ფასი 1923 წელს ვერ იყო  იმხელა, რომ სტერეტის ჯანმრთელობა შეენარჩუნებინა, რის გამოც მან ვეღარ შეეძლო მუშაობა და 1931 წელს გარდაიცვალა.

## რესურსები ინტერნეტში 
* 
* *Tanglewood Tales* illustrations 
* Complete *Old French Fairy Tales*, *Tanglewood Tales*, and *Arabian Nights* illustrations 

კატეგორია:ვირჯინია ფრენცის სტერეტი
კატეგორია:ამერიკელი ილუსტრატორები
კატეგორია:დაბადებული 1900
კატეგორია:გარდაცვლილი 1931
Itch (EP)

***Itch*** — ბრიტანული ალტერნატიული როკ-ჯგუფ Radiohead-ის 1994 წელს გამოცემული EP. იგი მხოლოდ იაპონიაში გამოვიდა.

მიუხედავად იმისა, რომ ჩანაწერზე ახალი მასალა წარმოდგენილი არ არის, მასში შეტანილია კრის შელდონის მიერ შექმნილი სიმღერის Stop Whispering რემიქსი, რომელიც მხოლოდ აშშ-ში გამოიცემოდა. მეორე სიმღერაა Thinking About You, რომელიც განსხვავდება ალბომის *Pablo Honey* ვერსიისგან. Faithless, the Wonderboy პირველად გამოვიდა სინგლზე Anyone Can Play Guitar. Banana Co., წარმოდგენილი ამ EP-ზე, ასევე შესულია სინგლში  Pop Is Dead და განსხვავდება სინგლში „Street Spirit (Fade Out)“  შეტანილი ვერსიისგან.

დისკზე ასევე წარმოდგენილია სიმღერების Killer Cars, You, და Vegetable საკონცერტო ვერსიები, სინგლის Creep იშვიათი, 12 ვინილის გამოცემიდან. სამივე შესრულდა ჩიკაგოში, 1993 წლის 30 ივნისს. სიმღერის Creep აკუსტიკური ვერსია, რომელიც თან ახლავს დისკს, *My Iron Lung*-შიც არის შეტანილი და ჩაწერილია სტუდიაში  KROQ (ლოს-ანჯელესი, 1993 წლის 13 ივლისი).

## სიმღერების სია
# Stop Whispering (აშშ ვერსია) – 4:13
# Thinking About You (Drill-ის ვერსია) – 2:17
# Faithless, The Wonder Boy – 4:09
# Banana Co. (აკუსტიკური) – 2:27
# Killer Cars (საკონცერტო) – 2:17
# Vegetable (საკონცერტო) – 3:12
# You (საკონცერტო) – 3:38
# Creep (აკუსტიკური) – 4:19

## რესურსები ინტერნეტში
*ინფორმაცია საიტზე Discogs

## სქოლიო 
კატეგორია:1994 წლის EP-ები
კატეგორია:Radiohead-ის EP-ები
კატეგორია:EMI Records-ის EP-ები
შალვა ყიფიანი

**შალვა იაკინთეს ძე ყიფიანი** (დ. 27 აგვისტო, 1912 — გ. 5 თებერვალი, 1994) — ქართველი გეოგრაფი. გეოგრაფიულ მეცნიერებათა კანდიდატი (1941), დოცენტი. სსრკ გეოგრაფიული საზოგადოების საპატიო წევრი (1985). 

1934–41 წლებში ეწეოდა პედაგოგიურ და სამეცნიერო-კვლევით მუშაობას თბილისის სახელმწიფო უნივერსიტეტში; 1942–1945 წლებში მონაწილეობდა მეორე მსოფლიო ომში; 1946 წლიდან მუშაობდა თბილისის სახელმწიფო უნივერსიტეტში. კითხულობდა ლექციებს საქართველოსა და კავკასიის გეომორფოლოგიაში, სსრკ გეომორფოლოგიაში, რელიეფის ფორმათა სისტემატიკაში, კარსტოლოგიასა და გეომორფოლოგიის კვლევის მეთოდებზე; 1946 წლიდან მუშაობდა აგრეთვე ვახუშტი ბაგრატიონის სახელობის გეოგრაფიის ინსტიტუტში, 1946 წელს სწავლული მდივნის, 1947–51 წლებში დირექტორის მოადგილის სამეცნიერო დარგში, 1958–1975 წლებში კარსტოლოგია-სპელეოლოგიის ლაბორატორიის ხელმძღვანელის (საზოგადოებრივ საწყისებზე) თანამდებობებზე; 1938–1941 წლებში ასრულებდა საქართველოს გეოგრაფიული საზოგადოების სწავლული მდივნის, ხოლო 1946–1950 წლებში თავმჯდომარის მოადგილის თანამდებობას სამეცნიერო დარგში. 

## ბიბლიოგრაფია
* ნარკვევები გეოგრაფიული მეცნიერებისა და განათლების შესახებ საქართველოში. ნაკვ. 1, თბ., 1957;
* საქართველოს კარსტული მღვიმეების კადასტრი, თბ., 1966 (თანაავტ.);
* საქართველოს კარსტი, ტ. 1, თბ., 1974;
* საქართველოს ფიზიკური გეოგრაფია, სახელმძღვანელო VII კლასისათვის, თბ., 1975–87 (თანაავტ.). 
## რესურსები ინტერნეტში
## სქოლიო
კატეგორია:ქართველი გეოგრაფები
კატეგორია:დაბადებული 27 აგვისტო
კატეგორია:დაბადებული 1912
კატეგორია:ბაღდათის მუნიციპალიტეტში დაბადებულები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:გეოგრაფიის მეცნიერებათა კანდიდატები
შ
ლევ ვლადიმიროვი

**ლევ ალექსანდრეს ძე ვლადიმიროვი** (დ.   23 დეკემბერი [ძვ. სტ. 10 დეკემბერი], 1903, ქ. ალექსანდროპოლი, ახლანდელი გიუმრი, სომხეთი, — გ. 10 იანვარი, 1989, თბილისი, საქართველო) — საბჭოთა გეოგრაფი. საქართველოს ჰიდროლოგიის ცნობილი მკვლევარი. გეოგრაფიულ მეცნიერებათა დოქტორი (1965), პროფესორი (1966). საქართველოს მეცნიერების დამსახურებული მოღვაწე (1976).

1931 წელს დაამთავრა ერევნის პოლიტექნიკური ინსტიტუტი. 1945–1958 წლებში იყო საქართველოს მეცნიერებათა აკადემიის ვახუშტის სახელობის გეოგრაფიის ინსტიტუტის უფროსი მეცნიერ თანამშრომელი, 1958–1980 წლებში — ჰიდროლოგია-კლიმატოლოგიის განყოფილების ხელმძღვანელი, 1980–1989 წლებში — პროფესორ-კონსულტანტი. ვლადიმიროვმა დაამუშავა მთიანი მხარეების მდინარეთა ჩამონადენის, საზრდოობის, წყლის ბალანსის გაანგარიშებისა და ჰიდროლოგიური დარაიონების მეთოდები, მოგვცა საქართველოს კარსტული წყლების კლასიფიკაცია. აღსანიშნავია ვლადიმიროვის მეთოდური ხასიათის მონოგრაფიები: „საქართველოს მდინარეთა საშუალო ჩამონადენი“, „საქართველოს მდინარეთა საზრდოობა და ჩამონადენის შიგაწლიური განაწილება“ (1962, 1964).

საქართველოს ატლასის (1964) შედგენაში მონაწილეობისათვის მიენიჭა საქართველოს სსრ სახელმწიფო პრემია (1971). 1993 წელს, გარდაცვალების შემდეგ მიენიჭა ალექსანდრე ჯავახიშვილის სახელობის პრემია. აქტიურად თანამშრომლობდა საქართველოს გეოგრაფიული საზოგადოებასთან.

## თხზულებები 
* Питание рек и внутригодовое распределение речного стока на територии Грузии, тб., 1964; 
* Водный баланс Большого Кавказа, Тб., 1970; Водный баланс Грузии, Тб., 1974.

## ლიტერატურა 
კატეგორია:საბჭოთა გეოგრაფები
კატეგორია:ქართველი გეოგრაფები
კატეგორია:გეოგრაფიის მეცნიერებათა დოქტორები
Charm School (როქსეტის ალბომი)

***Charm School*** — შვედური პოპ-როკ დუეტ როქსეტის მერვე სტუდიური ალბომი, რომელიც გამოვიდა 2011 წლის 11 თებერვალს. იგი არის დუეტის მიერ გამოცემული, სრულიად ახალი მუსიკალური მასალისგან შემდგარი დისკი, 2001 წლის სტუდიური ალბომის  *Room Service* შემდეგ.

ალბომის როგორც კომპაქტ-დისკებზე, ასევე ვინილის ფირფიტებზე გამოიცა. სპეციალური ვერსია წარმოდგენილი იქნა დამატებითი დისკით, რომელზეც 2010 წლის საკონცერტო ჩანაწერებიც იქნა თავმოყრილი.

## სიმღერების სია
## ჩარტები
### წლის საბოლოო ჩარტები
## რესურსები ინტერნეტში
*ინფორმაცია ჯგუფის ოფიციალურ საიტზე 

## სქოლიო 
კატეგორია:როქსეტის ალბომები
კატეგორია:2011 წლის ალბომები
გიორგი გეხტმანი

**გიორგი ნიკოლოზის ძე გეხტმანი** (დ. 1 სექტემბერი   [ძვ. სტ. 20 აგვისტო], 1870, ქუთაისი, — გ. 6 სექტემბერი, 1956, თბილისი) — ქართველი ეკონომ-გეოგრაფი. გეოგრაფიის მეცნიერებათა დოქტორი (1940), პროფესორი (1923). საქართველოს მეცნიერებათა დამსახურებული მოღვაწე (1941). იყო ეკონომიკურ-გეოგრაფიული მეცნიერების ფუძემდებელი საქართველოში. 

## ბიოგრაფია 
გიორგი გეხტმანი დაიბადა ქუთაისში. მამამისი, ნიკოლოზ გეხტმანი, იყო იურისტი, წარმოშობით გერმანელი; დედა — მანანა ჯორჯაძე, პოეტ ბარბარე ჯორჯაძის ქალიშვილი, საზოგადო მოღვაწე. 1895 წელს გიორგი გეხტმანმა დაამთავრა ხარკოვის უნივერსიტეტი. იყო თბილისის სკოლების კლასგარეშე განათლების საზოგადოების საპატიო წევრი (1910). ჟურნალ „ნაკადულისა“ და საქართველოს გეოგრაფიული საზოგადოების ერთ-ერთი დამაარსებელი. თბილისის პირველი I კომერციული სასწავლებლის დირექტორი (1906–1919). თბილისის სახელმწიფო უნივერსიტეტის ლექტორი (1921 წლიდან) და ეკონომიკური გეოგრაფიის კათედრის გამგე (1923–1956). გეხტმანის მოღვაწეობა მჭიდროდაა დაკავშირებული საქართველოში საბიბლიოთეკო საქმის განვითარებასთან. 1923–1930 წლებში იყო საქართველოს სახელმწიფო საჯარო ბიბლიოთეკის დირექტორი. მისი დირექტორობის პერიოდში შეიქმნა ბიბლიოთეკის ფონდების ორგანიზაციის სტრუქტურა და მიღებულ იქნა ფონდების ფორმატულ-ინვენტარული განლაგება ენების მიხედვით. მან  ბიბლიოთეკაში მოიყვანა თავისი  სტუდენტები, რომლებიც შემდგომში ცნობილ ბიბლიოთეკათმცოდნები და ბიბლიოგრაფები გახდნენ, მათ შორის იყვნენ: ნიკო ლორთქიფანიძე, ნიკოლოზ აკერმანი, დიმიტრო მარკევიჩი. მისი უშაუალო ხელმძღვანელობით ბიბლიოთეკა დაკომპლექტდა საუკეთესო სპეციალისტებით, რომელთა შორის იყვნენ: ვიქტორ ბროსე, მერი მელაძე, შალვა გოზალაშვილი, ივანე ციციშვილი. მისი მეცადინეობით ბიბლიოთეკას გადაეცა სათავადაზნაურო ბანკის შენობა (დღეს I კორპუსი). იყო მოწინააღმდეგე ბიბლიოთეკის გახსნისა 1921 წლის 25 თებერვალს, შეეკამათა განათლების სახალხო კომისარს, რის გამოც გაათავისუფლეს. ითვლება ერთ-ერთ ლეგენდარულ დირექტორად. 1923-1956 წლებში იყო საქართველოს სასოფლო-სამეურნეო ინსტიტუტის ეკონომიკის კათედრის გამგე. საქართველოს ეკონომიკური დარაიონების ბადის ერთ-ერთი ავტორი. 1925 წელს გამოიცა მისი ნაშრომი „მსოფლიო ეკონომიური გეოგრაფია“, რომელიც იყო ქართულ ენაზე არსებული პირველი წიგნი ეკონომიკურ გეოგრაფიაში. 1925 წელს აგრეთვე გამოიცა ნაშრომი „საქართველოს ეკონომიური გეოგრაფია“, რომელიც წარმოადგენს საქართველოს სრული ეკონომიურ-გეოგრაფიული შესწავლის პირველ ცდას. დაჯილდოებულია ლენინის ორდენით.

## რესურსები ინტერნეტში 
*
* გიორგი გეხტმანი — საქართველოს პარლამენტის ეროვნული ბიბლიოთეკა 

## თხზულებები 
* გამოჩენილი გეოგრაფები და მოგზაურნი : სიტყვარი-ცნობარი, თბ., 1942; 
* მსოფლიო ეკონომიური გეოგრაფია, ტფ., 1925;
* საქართველოს ეკონომიური გეოგრაფია, ტფ., 1925.

## ლიტერატურა 
* კვერენჩხილაძე რ., გიორგი გეხტმანი, თბ., 1969.

კატეგორია:ქართველი გეოგრაფები
კატეგორია:დაბადებული  1 სექტემბერი
კატეგორია:დაბადებული  1870
კატეგორია:გარდაცვლილი 6 სექტემბერი
კატეგორია:გარდაცვლილი 1956
კატეგორია:საქართველოს ეროვნული ბიბლიოთეკის დირექტორები
კატეგორია:გეოგრაფიის მეცნიერებათა დოქტორები
კატეგორია:საქართველოს საისტორიო და საეთნოგრაფიო საზოგადოების წევრები
მიტროფანე კორძახია

**მიტროფანე ოტიას ძე კორძახია** (დ.  16 ივლისი   [ ძვ. სტ. 4  ივლისი], 1890, სოფელი აბაშა, — გ. 28 აპრილი, 1970, თბილისი) — ქართველი გეოგრაფი. საქართველოს კლიმატის ცნობილი მკვლევარი. 

კიევის უნივერსიტეტის ფიზიკა-მათემატიკის ფაკულტეტის დამთავრების (1915) შემდეგ მასწავლებლად მუშაობდა თბილისში, 1925–1940 იყო თბილისის გეოფიზიკური ობსერვატორიაში განყოფილების გამგედ, 1940–1952 წლებში თბილისის სახელმწიფო უნივერსიტეტში კითხულობდა ლექციებს კლიმატოლოგიაში, 1952–1955 წლებში იყო საქართველოს კურორტოლოგიისა და ფიზიოთერაპიის ინსტიტუტის განყოფილების გამგე. 1955-1970 წლებში — საქართველოს მეცნიერებათა აკადემიის ვახუშტი ბაგრატიონის სახელობის გეოგრაფიის ინსტიტუტის უფროსი მეცნიერ თანამშრომელი. კორძახიას ძირითადი შრომები ეძღვნება კლიმატოლოგიის, აგრეთვე საქართველოს კლიმატოგრაფიის საკითხებს. 

„საქართველოს სსრ ატლასის“ შექმნაში მონაწილებისათვის მიენიჭა საქართველოს სსრ პრემია (1971).

## თხზულებები 
* საქართველოს ჰავა, თბ., 1961;
* საქართველოს სსრ კლიმატური რუკა , თბ., 1962 (თანაავტ.,).

## ლიტერატურა 
## რესურსები ინტერნეტში
კატეგორია:ქართველი გეოგრაფები
კატეგორია:გეოგრაფიის მეცნიერებათა კანდიდატები
კატეგორია:აბაშაში დაბადებულები
მ
კრატონი

**კრატონი** ( — ძალა, სიმაგრე) — კონტინენტური ლითოსფეროს ძველი და სტაბილური უბანი, რომელსაც არ შეხებია მნიშვნელოვანი ტექტონიკური აქტივობა ფანეროზოური ეონის განმავლობაში. წარმოდგენილია ფარითა და სტაბილური ბაქნით. 

კრატონი ძირითადად გავრცელებულია ტექტონიკური ფილების შიგნით. მისთვის დამახასიათებელია ორსართულიანი აგებულება: კრისტალურ ფუნდამენტად ცნობილი ქვედა სტრუქტურული სართული ჩამოყალიბებულია გვიანარქეულ-პროტეროზოურში, რომელიც აგებულია დანაოჭებული, ძლიერ მეტამორფული წყებებით.

## ზოგადი ცნობები 
კრატონების წარმოქმნის პროცესი კრატონიზაციის სახელწოდებით არის ცნობილი, თუმცა ბევრი რამ ამ პროცესში გაურკვეველია, მაგრამ პირველი კრატონული ხმელეთის მასები შესაძლოა არქეული ეონის განმავლობაში წარმოშობილიყო, რაზეც ალმასების ასაკი მიუთითებს, რომლებიც კრატონების ფესვებშია წარმოქმნილი და თითქმის ყოველთვის 2 მილიარდზე მეტი ან უფრო ხშირად, 3 მილიარდზე მეტი წლით თარიღდება. არქეული ხნოვანების ქანები შეადგენენ მსოფლიოს ამჟამინდელი კრატონების მხოლოდ 7%-ს. კრატონიზაცია სავარაუდოდ დასრულდა პროტეროზოურში. კონტინენტების შემდეგი განვითარება მიმდინარეობდა აკრეციის შედეგად კონტინენტის წყალქვეშა კიდეზე. 

კრატონისთვის დამახასიათებელია ანომალიურად მძლავრი და მტკიცე ლითოსფერული ფესვები. კრატონების მაგალითია: ჩრდილოეთ ჩინეთის კრატონი, აღმოსავლეთ ევროპის კრატონი, ამაზონის კრატონი, კააპვაალის კრატონი, ჩრდილოეთ ამერიკის კრატონი და სხვა.  
 
კრატონების ხანგრძლივი ეროზია ცნობილია „კრატონული რეჟიმის“ სახელწოდებით. იგი შეიცავს პედიპლანაციასა და ეჩპლანაციას, რომლებიც ქმნიან პენეპლენს. ეჩპლანაციის პროცესი დაკავშირებულია ჰუმიდურ, ხოლო პედიპლანაცია არიდულ და სემი-არიდულ კლიმატთან; გეოლოგიური დროის განმავლობაში კლიმატის ცვლილებას მოჰყვა შერეული წარმოშობის ე.წ. პოლიგენური პენეპლენების წარმოშობა. 

საბჭოთა კავშირში „კრატონის“ ნაცვლად გამოიყენებოდა ტერმინი „პლატფორმა“ ანუ „ბაქანი“. დასავლურ ლიტერატურაში კრატონი, ფარი და ბაქანი განსხვავებული მნიშვნელობის მქონე ტერმინებია. ამჟამად, რუსეთში კრატონი და პლატფორმა ანუ ბაქანი სინონიმებად განიხილება.

სიტყვა „კრატოგენი“ პირველმა შემოგვთავაზა ავსტრიელმა გეოლოგმა ლეოპოლდ კობერმა 1921 წელს, ხოლო 1940 წელს გერმანელმა გეოლოგმა ჰანს შტილემ „კრატოგენის“ ნაცვლად დაამკვიდრა საკუთრივ ტერმინი „კრატონი“.

## სქოლიო
კატეგორია:ისტორიული გეოლოგია
ლევ ზენკევიჩი

**ლევ ალექსანდრეს ძე ზენკევიჩი** ( დ. 4 ივნისი  [ძვ. სტ. 16 ივნისი] 1889, ცარიოვი, ვოლგოგრადის ოლქი — გ. 20 ივნისი, 1970, მოსკოვი) — რუსი ოკეანოლოგი და ბიოლოგი. სსრკ მეცნიერებათა აკადემიის აკადემიკოსი (1968). 

## ბიოგრაფია
1925 წლიდან მოსკოვის უნივერსიტეტის პრივატ-დოცენტი, 1930 წლიდან პროფესორი და უხერხემლოთა ზოოლოგიის კათედრის გამგე. ერთდროულად 1947 წლიდან მუშაობდა სსრკ მეცნიერებათა აკადემიის ოკეანოლოგიის უნივერსიტეტში. ხელმძღვანელობდა ექსპედიციებს გემებზე „პერსეი“, „ვიტიაზი“, „აკადემიკოსი კურჩატოვი“. 

1947 წლიდან ჰიდრობიოლოგთა საკავშირო საზოგადოების პრეზიდენტი. ზენკევიჩის ძირითადი შრომები ეხება უხერხემლო ცხოველთა მორფოლოგიასა და შედარებით ანატომიას, ოკეანოლოგიასა და ზოოგეოგრაფიას. შექმნა ოკეანის ბიოლოგიური სტრუქტურისა და ზღვის ფაუნის 
ევოლუციური თეორია. იკვლევდა სსრკ ზღვების ბიოგეოგრაფიულ საკითხებს და უხერხემლო ცხოველთა აკლიმატიზაციის პრობლემას თევზების საკვები ბაზის გადიდების მიზნით. 

სერბეთის მეცნიერებისა და ხელოვნების აკადემიის, საერთაშორისო ბიოლოგიური ასოციაციის (ინდოეთი) ნამდვილი წევრი, დანიის საბუნებისმეტყველო საზოგადოების წევრი, დიდი ბრიტანეთის ზღვის ბიოლოგიური ასოციაციის საპატიო წევრი. სახელმწიფო პრემია (1951), ლენინური პრემია (1965). 

დაჯილდოებულია 2 ლენინის ორდენით, შრომის წითელი დროშის ორდენითა და მედლებით.

## თხზულებები
* География животных, М., 1946 (თანაავტ.);
* Фауна и биологическая продуктивность моря, t.1—2, М., 1947—51; 
* Моря СССР. Их фауна и флора, 2 изд., М., 1956;
* Биология морей СССР, М., 1963.

## ლიტერატურა
* Лев Александрович Зенкевич, М., 1961 (Материалы к биобиблиографии ученых СССР. Серия географических наук, в. 3). 

## სქოლიო
კატეგორია:რუსი ბიოლოგები
კატეგორია:დაბადებული 1899
კატეგორია:გარდაცვლილი 1970
კატეგორია:მოსკოვში გარდაცვლილები
ოულაფსვიკი

**ოულაფსვიკი** () — სნაიფეთლსნესის (ისლ: Snæfellsnes) ნახევარკუნძულის დასავლეთით მდებარე სათევზაო ქალაქი, ისლანდია. 2004 წლისთვის მოსახლეობა შეადგენდა 1 008 კაცს. მდებარეობს სნაიფეთლსნესისლას (ისლ: Snæfellsnessýsla) რაიონში, ვესტურლანდის (ისლ: Vesturland) რეგიონში.

პრეიზაფიორზურის (ისლ: Breiðafjörður) შესასვლელთან ყოფნის გამო, ისლანდიაში პირველი ქალაქი იყო, რომელმაც დანიის მეფისგან ვაჭრობის ლიცენზია მიიღო. ეს მოხდა XVII ს-ში. ეკონომიკა დამყარებულია მეთევზეობასა და ვაჭრობაზე, ასევე ამ მხარეში ფერმერთა მომსახურებაზე.

ოულაფსვიკის გარშემო ბუნება გართობის უამრავ საშუალებას იძლევა. ოულაფსვიკთან არის ქალაქი ჰეთლისანტური (Hellissandur), სადაც დასავლეთ ევროპაში უმაღლესი ნაგებობა - გუფუსკაულარის რადიო ანძაა (ისლ: Langbylgjustöðin á Gufuskálum) (412 მ სიმაღლის).

## რესურსები ინტერნეტში
*ოულაფსვიკის საიტი 
*ოულაფსვიკის ფოტოები

კატეგორია:ისლანდიის ქალაქები
მეგან ჯეტ მარტინი

**მეგან ჯეტ მარტინი** (; დ. 17 თებერვალი 1992 წელი, ლას-ვეგასი,ნევადა) — ამერიკელი მომღერალი და მსახიობი.მისი პირველი წარმატებული როლი იყო ტეს ტაილერის როლი ფილმისთვის როკი საზაფხულო ბანაკში და ასევე თამაშობს ამ ფილმის მეორე ნაწილშიც.ასევე წარმატებული იყო ჯო მიჩელის როლი ფილმში საძაგელი გოგოები 2,პირველ ნაწილში ლინდსი ლოჰანი მონაწილეობდა,მეორე ნაწილში კი სწორედ მეგანმა შეცვალა ის.

## რესურსები ინტერნეტში 
* ოფიციალური საიტი
* 
* Official Youtube Channel 
* Meaghan Martin Sports Interviews

კატეგორია:დაბადებული 1992
კატეგორია:ამერიკელი მსახიობები
კატეგორია:ამერიკელი მომღერლები
კატეგორია:დაბადებული 17 თებერვალი
კატეგორია:ცოცხალი ადამიანები
ალიანსი

**ალიანსი** — შეთანხმება ან მეგობრობა ორ ან მეტ პარტიას შორის, დამყარებული საერთო მიზნებისა და ინტერესების დაცვისათვის.

## ალიანსის მაგალითები
საერთაშორისო ურთიერთობებში, ანგლო-პორტუგალიური ალიანსი, რომელიც 1373 წელს გაფორმდა ინგლისის სამეფოსა და პორტუგალიას შორის, მსოფლიოში უძველესი ალიანსია და იგი დღესაც ძალაშია.

## ლიტერატურა
კატეგორია:პოლიტიკური ტერმინები
საფრანგეთის ჩემპიონები ფეხბურთში

**სტაგასაფრანგეთის ჩემპიონები ფეხბურთში** არიან საფრანგეთის უმაღლესი საფეხბურთო ლიგის გამარჯვებულები. საფრანგეთის ფეხბურთის ფედერაციის გადაწყვეტილებით ფრანგულ ფეხბურთს პროფესიონალური სტატუსი 1930 წელს მიენიჭა, თუმცა საფრანგეთში საფეხბურთო ჩემპიონატი 1893 წლიდან ტარდება.
## ჩემპიონები
### სამოყვარულო ხანა (1894–1929)
, სურათი გადაღებულია 1898 წელს.]]
, სურათი გადაღებულია 1920 წელს პარის წინააღმდეგ მატჩისას.]]
, სურათი გადაღებულია სეზონის დასასრულისას.]]

### პროფესიონალური ხანა (1932–)
 თამაშობდა ბორდოში და ზედიზედ ორჯერ 1983–84 და 1984–85 წლებში მოიგო ჩემპიონატი.]]
 მოიგო სამი ჩემპიონის ტიტული ლიონის მწვრთნელის რანგში.]]
, 2009 წლის ჩემპიონი მწვრთნელი, ბორდოდან.]]
 მარსელთან ერთად სამჯერ მოიგო ჩემპიონატი, ორჯერ როგორც ფეხბურთელმა და ერთხელ როგორც მწვრთნელმა]]

## კლუბები ტიტულების რაოდენობის მიხედვით
**მუქი** შრიფტით აღნიშნულია გუნდები რომლებიც ამჟამად ასპარეზობენ უმაღლეს დივიზიონში.

## სქოლიო 
კატეგორია:საფრანგეთის ფეხბურთი
კატეგორია:საფეხბურთო ჩემპიონები
მემარცხენე პარადიგმა

**მემარცხენე პარადიგმა** არის იდეა პოლიტიკური მეცნიერებიდან და ანთროპოლოგიიდან, რომელიც მიიჩნევს რომ საზაოგადოება მიდრეკილია დაიყოს ურთიერთსაპირისპირო იდეოლოგიურ ნაწილებად. პარადიგმის თეორიის განვითარებაში მნიშვნელოვანი წვლილი შეიტანა ინგლისელმა სოციოლოგ-ანთროპოლოგისტმა როდნი ნიდჰემმა, რომელიც ამ თეორიას მიიჩნევდა ადამიანის ძირითად მაკლასიფიცირებელ ორგანოდ. მემარცხენე პარადიგმა ახლოს დაგს "რომანტიკულ-კლასიკურ" პარადიგმასთან.

კატეგორია:პოლიტიკური ტერმინები
კატეგორია:ანთროპოლოგია
კავთის წმინდა გიორგის ეკლესია

**კავთის წმინდა გიორგის ეკლესია** შეიძლება აღნიშნავდეს:

* კავთის წმინდა გიორგის ეკლესია — ეკლესია სოფელ თვალადში.
* კავთის წმინდა გიორგის ეკლესია — ეკლესია ცხინვალში
* კავთის წმინდა გიორგის ეკლესია — ეკლესია სოფელ დიღომში.
* კავთის წმინდა გიორგის ეკლესია — ეკლესია სოფელ ლაფანაანთკარში.

კატეგორია:წმინდა გიორგის სახელობის ეკლესიები
ლომისის წმინდა გიორგის ეკლესია (კავთისხევი)

300პქ|მინი|
**ლომისის წმიდა გიორგის ეკლესია** –  ეკლესია კასპის მუნიციპალიტეტის სოფელ კავთისხევის თხინვალიაანთ უბანში. თარიღდება ადრინდელი ფეოდალური ხანით. 

ეკლესია დარბაზულია (8,8 X 8,7 მ), ნაგებია ნატეხი და რიყის ქვით. შესასვლელი სამხრეთითაა. ნახევარწრიული აფსიდის ღერძზე ვიწრო თაღოვანი სარკმელია, ჩრდილოეთით - ოთხკუთხა ნიში. სარკმლის ქვეშ მიდგმულია სატრაპეზო ქვა. დარბაზის სამხრეთ კედელში ძლიერ ვიწრო სარკმელია. სარკმელია დასავლეთ კედელშიც. დარბაზი გადახურულია ნახევარწრიული კამარით, რომლის საბჯენი თაღი ერთსაფეხურიან პილასტრებს ეყრდნობა.  ფასადის აღმოსავლეთ ნაწილში ჩასმული ორი დიდი ქვის ლოდი თითქმის კედლის ნახევარს ავსებს.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ. 

კატეგორია:კასპის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
ნუკლეარიზმი

**ნუკლეარიზი** არის პოლიტიკური ფილისოფიის მიმდინარეობა, რომელიც იცავს ბირთვულ იარაღსა და ბირთვულ ძალას, როგორც ნაციონალური უსაფრთხოებისა და ინტერნაციონალური სტაბილურობის საფუძველს. იგი ამტკიცებს, რომ ბირთვული ძალის არსებობის პირობებში, როდესაც ორივე მხარეს გააზრებული აქვს მოსალოდნელი შედეგები, ნუკლეარიზმი ქმნის ინტერნაციონალურ მშვიდობას და იგი წარმოადგენს უსაფრთხოების გარანტს. ასევე, ნუკლეარიზმის ქომაგები ამტკიცებენ იმასაც, რომ ბირთვული ენერგიის სამხედრო გამოყენება შესაძლებელია არიდებული იქნას თავიდან თუ მას ინდუსტრიულ მრეწველობაში გამოვიყენებთ.

ნუკლეარიზმი, ყოველთვის განიხილება კრიტიკულად და მისი პროპონენტები, ჩვეულებრივ, არ იცავენ მას ამგვარად, ისინი ნუკლეარიზმს განიხილავენ როგორც განუხორციელებელ შესაძლებლობას, რომელიც ბირთვული იარაღის ტექნოლოგიურმა განვითარებამ მოგვცა. ნუკლეარიზმის კრიტიკა არაერთგვაროვანია, ზოგი არ ეთანხმება ბირთვული ენერგიის გამოყენების ამჟამინდელ მეთოდიკას, ზოგი კი, მაგალითად როგორც უილიამ ჩალოპუკა (ავტორი წიგნისა ვიცნობდეთ ბირთვებს: ატომის პოლიტიკა და კულტურა), იცავს "ბირთვული კრიტიციზმის" მოძრაობას დეკონსტრუქტივიზმის საფუძვლებზე, რომელიც ჟაკ დერიდამ განავითარა. სხვები, როგორც ჯეიმზ დერ დერიანი, იზიარებენ პოლიტიკურ აქციას, რომელიც ბირთვული იარაღის სრულ გაუქმებას მოითხოვს.

კატეგორია:პოლიტიკური ტერმინები
კატაულას წმინდა გიორგის ეკლესია

300px|მინი
**კატაულას წმინდა გიორგის ეკლესია** — ეკლესია კასპის მუნიციპალიტეტის სოფელ კავთისხევის მონასელიანთ უბანში. თარიღდება VII-IX საუკუნეებით. 

სამეკლესიიანი ბაზილიკა (10,8 X 7,65 მ) ნაგებია ნატეხი ქვით. ძლიერ დაზიანებულ ეკლესიას რესტავრაცია ჩაუტარეს. ორივე მხრიდან არქიტრავული შესასვლელი სამხრეთიდანაა. მეორე უფრო ვიწრო კარი ჩრდილოეთ ნავში გადის. ნახევარწრიული აფსიდის ღერძზე თაღოვანი სარკმელია, ხოლო ჩრდილოეთით ერთი ნიში. ეკლესიაში კიდევ ორი სწორკუთხა სარკმელია. აფსიდის კონქი და დარბაზის ნახევარწრიული კამარა წვრილი ქვითაა ამოყვანილი. ინტერიერში  ყურადღებას იპყრობს წყობაში ცერად ჩასმული მოზრდილი ქვების მწკრივები, რაც თავისებურ დეკორატიულ მორთულობად აღიქმება. შემორჩენილია მოხატულობის ფრაგმენტები. საკურთხევლის წინ მდგარა VII საუკუნის კატაულას სტელა (ინახება საქართველოს ხელოვნების მუზეუმში).

## ლიტერატურა 
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ. 

## სქოლიო 
კატეგორია:კასპის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
კატეგორია:VII საუკუნის ეკლესიები
ძლევის ქედის წმინდა გიორგის ეკლესია

**ძლევის ქედის წმინდა გიორგის ეკლესია** — ეკლესია კასპის მუნიციპალიტეტის სოფელ კავთისხევში ძლევის ქედზე. თარიღდება განვითარებული ფეოდალური ხანით. თავდაპირველად ეკლესია მცირე ზომის ყოფილა. XIX საუკუნეში მისათვის დასავლეთიდან მიუშენებიათ თითქმის მისივე ზომის ნაგებობა და ძველი და ახალი ნაწილებისათვის თლილი ქვის ერთიანი, თაროსებრი ლავგარდანი შემოუვლიათ. 

ეკლესია დარბაზულია (10,4 X 5,9 მ), ნაგებია ნატეხი ქვით. შესასვლელი ორი აქვს - დასავლეთიდან და სამხრეთიდან. ნახევარწრიული აფსიდის ღერძზე გაჭრილი სარკმელი ამოქოლილია მარმარილოს ფილით. საკურთხეველში სატრაპეზო ქვა დგას.  დასავლეთ, სამხრეთ და ჩრდილოეთ კედლებში თითო სარკმელია. დასავლეთის ფასადის კარი შემკულია ქვის საპირეებით და ნახევარწრიული თაღით მთავრდება. ამავე ფასადზე, ფრონტონის კეხქვეშ, აგურით გამოყვანილია დეკორატიული ჯვარი. დანარჩენი ფასადები სადაა.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ. 

კატეგორია:კასპის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
სოციალური პროგრესივიზმი

**სოციალური პროგრესივიზმი** ან უბრალოდ **პროგრესივიზმი** — პოლიტიკურ-ფილოსოფიური თვალსაზრისი რომელიც ეფუძნება პროგრესის იდეას, რომელიც თავისმხრივ ამტკიცებს, რომ მეცნიერულ, ტექნოლოგიურ, ეკონომიკურ განვითარებასა და სოციალურ ორგანიზებას სასისოცხლო მნიშვნელობა აქვს ადამიანის საარსებო გარემოს გაუმჯობესებაში. პროგრესივიზმმა პოპულარობა მოიპოვა განმანათლებლობის ეპოქაში, როდესაც საზოგადოების დიდ ნაწილში ჩამოყალიბდა შეხედულება, რომ ევროპა აჩვენებდა, რომ საზოგადოებას შეეძლო განვითარება და ველური მდგომარეობიდან ცივილიზებულად გარდაქმნა ემპირიული ცოდნის საფუძველზე. პროგრესივიზმის მიმდევრები ამტკიცებენ, რომ ნორმები და მორალური ღირებულებები არ არის დადგენილი ისტორიის მიერ, არამედ ისინი უნდა გადამუშავდეს მეცნიერული ცოდნით და კრიტიკულად უნდა შევიმეცნოთ საზოგადოებისა და კულტურის გაგება ჩვენში. ეს  მცნება ხშირად ასოცირდება ინტერნაციონალურ პოლიტიკურ მოძრაობასთან, რომელიც ამ ხედვას ეფუძნება. დღევანდელობაში პროგრესივიზმმა ისტორიული მნიშვნელობისგან მკვეთრად აცდენილი მნიშვნელობა ეკონომიკურ ასპექტში მიიღო. დასავლურ კულტურაში ტერმინის მნიშვნელობა ჩამოყალიბდა სოციალური ცვლილებების გავლენით, რომლებიც განპირობებული იყო ინდუსტრიალიზაციის შემდგომ, მეცხრამეტე საუკუნის ბოლოს. პროგრესივიზმის თანამედროვე ხედვის ჩამოყალიბებაზე განსაკუთრებული გავლენა მოახდინა იდეამ, რომ პროგრესს აფერხებდა ძლიერი ეკონომიკური უთანასწორობა, რის მიზეზადაც მინიმალურად რეგულირებადი ბაზარი და ჩაურეველი (laissez-faire) კაპიტალიზმი მოისაზრებოდა.
მიუხედავად პროგრესივიზმის იდეების ისტორიული განვითარებისა, რაშიც წვლილი კლასიკური ლიბერალიზმის დამცველმა ფილოსოფოსებმა შეიტანეს, ყოველივე ზემოაღნიშნულის შედეგად, პროგრესივიზმი ჩამოყალიბდა სოციალ-დემოკრატიისა და სოციალური ლიბერალიზმის ასპექტად და მათ ერთგვარ სინონიმადაც კი. ამერიკის შეერთებულ შტატებში პროგრესივიზმმა თანამედროვე ამერიკული ლიბერალიზმის სინონიმის მნიშვნელობა მიიღო, რომელიც სწორედ სოციალური ლიბერალიზმისა და სოციალ-დემოკრატიის სინთეზს წარმოადგენს, რადგან მხარს უჭერს სახელმწიფოს მიერ ბაზრის რეგულირების იდეას და კეთილდღეობის სახელმწიფოს, თუმცა ტიპური სოციალ-დემოკრატიისგან განსხვავებით ეკონომიკის განვითარებაში იმედს ამყარებს კერძო სექტორზე ორიენტირებულ საბაზრო ეკონომიკაზე, ნაცვლად შერეული ეკონომიკისა.

## რესურსები ინტერნეტში
* პროგრესული მოძრაობა აშშ-ში
* 500 წამყვანი პროგრესული ორგანიზაცია აშშ-ში

## სქოლიო
კატეგორია:ლიბერალიზმი
კატეგორია:პოლიტიკური ტერმინები
კავთისხევის წმინდა გიორგის ეკლესია

300px|მინი
**კავთისხევის წმინდა გიორგის ეკლესია** — ეკლესია კასპის მუნიციპალიტეტის სოფელ კავთისხევის თხინვალიაანთ უბანში. სამხრეთ კარის ტიმპანზე ამოკვეთილი მხედრული წარწერის მიხედვით, ეკლესია 1886 წელს აუგია ოსტატ ჯაბადარს. 

ეკლესია დარბაზულია (20,85 × 8,55 მ), ნაგებია ნატეხი და რიყის ქვით. კონსტრუქციის ნაწილები და ლავგარდანი აგურისაა. ეკლესიის მთავარი შესასვლელი სამხრეთიდანაა, დანარჩენი ორი ამოქოლილია.  ნახევარწრიულ აფსიდში სამი სარკმელია. დარბაზი გადახურულია ნახევარწრიული კამარით, რომელიც ერთსაფეხურიან პილასტრებზე ამოყვანილ ორ საბჯენ თაღს ეყრდნობა. გრძივ კედლებში ოთხ-ოთხი ფართო სარკმელია. ინტერიერის დასავლეთ ნაწილში სამმალიანი თაღებით გახსნილი პატრონიკეა. აღმოსავლეთ ფასადზე საკურთხევლის ნახევარწრიული შვერილია. დასავლეთ, ჩრდილოეთ და სამხრეთ ფასადებზე, ცენტრალურ არეებში აგურის წყობით გამოყვანილია დეკორატიული ჯვრები. დასავლეთ ფასადის ფრონტონის კუთხეზე ნახევარწრიული თაღებით გახსნილი ოთხბოძიანი სამრეკლო დგას.

## ლიტერატურა
კატეგორია:კასპის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
კატეგორია:XIX საუკუნის ეკლესიები
კავთისხევის აკლდამა

250px|thumb|კასპის აკლდამები
**კავთისხევის აკლდამა** — აკლდამა საქართველოში, კასპის მუნიციპალიტეტის სოფელ კავთისხევის მონასელიანთ უბანში, მდინარე კავთურის მარჯვენა ნაპირზე, თამარ დედოფლის გორაზე. თარიღდება XVI-XVIII საუკუნეებით. აღმოაჩინეს 1963 წელს მიწის სამუშაოების დროს. 

აკლდამა შედგება კლდის ქვითა და ბრტყელი აგურით ნაგები საკნისა და დრომოსისაგან. დრომოსი საკანს უკავშირდება აღმოსავლეთიდან ისრულ-თაღიანი შესასვლელითა და ოთხსაფეხურიანი კიბით. საკნის (2,85 X 2,27 მ, სიმაღლე 3 მ) კუთხეებში 1,4 მ სიმაღლეზე აგურით გადაყვანილია ისრული ტრომპები; აქედან იწყება აგურის წრიულგუმბათოვანი, სფერული გადახურვა. გუმბათს ზემოდან ადევს ფილაქვები, შემდეგ ქვის გროვა და მიწაყრილი. საკნისა და დრომოსის კედლები დუღებზეა ამოყვანილი. კედლებიც და იატაკიც კირითაა შელესილი. საკნის სამხრეთ და დასავლეთ კედლების ზედა ნაწილებში დაყოლებულია შიგნით დაქანებული თიხის მილები. მათი გარე ნაწილი დახშულია. მილების დანიშნულება გაურკვეველია. აკლდამაში არეულად ეყარა ადამიანის ძვლები, რაც იმას ადასტურებს, რომ იგი ადრევე გაუძარცვიათ. აკლდამის არქიტექტურაში შეინიშნება XVI-XVIII საუკუნეების ქართლ-კახეთის უმრავლეს ნაგებობებისათვის დამახასიათებელი ტიპური ნიშნები.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ. 
* ჯორბენაძე ბ., აკლდამა სოფ. კავთურაში, ძეგლის მეგობარი, 1970, გვ. 68-71

## რესურსები ინტერნეტში
* აკლდამა სოფელ კავთისხევში

კატეგორია:კასპის მუნიციპალიტეტის არქეოლოგიური ძეგლები
ავსტრომარქსიზმი

**ავსტრომარქსიზმი** — მარქსისტული მიმდინარეობა, რომელსაც ვიქტორ ადლერი, ოტო ბაუერი, კარლ რენერი და მაქს ადლერი მისდევდა, ავსტრიის სოციალ-დემოკრატი მუშათა პარტიის წევრები ავსტრო-უნგრული მონარქიის გვიანი ათწლეულებისა და პირველი ავსტრიული რესპუბლიკის (1918-1934) დროს. ეს მიმდინარეობა ნაციონალობითა და ნაციონალიზმითაა ცნობილი და მისი მცდელობით, მოექცია სოციალიზმი იმპერიული მმართველობის საზღვრების ფორმაში. ოტო ბაუერი ფიქრობდა „პიროვნულ საფუძველზე“, როგორც გზაზე, თავი მოეყარა ერთი ნაციონალობის ადამიანებისთვის, რომლებიც გეოგრაფიულად სხვადასხვა ადგილას იმყოფებოდნენ. *Democracy and the Nationalities Question*-ში (1907), იგი წერს: „პიროვნულ საფუძველს სურს, რომ მოაწყოს ნაციები არა ტერიოტურიულ სხეულებად, არამედ მარტივ, პიროვნებათა გაერთიანებებად“, ეს მიმდინარეობა ნაციას ჰყოფდა ტერიტორიისაგან და მიიჩნევდა მას უტერიტორიო ადამიანთა გაერთიანებად.

## მიმოხილვა 
ავსტრომარქსისტული ჯგუფი 1904 წლიდან ჟურნალების *Blätter zur Theorie und Politik des wissenschaftlichen Sozialismus* და *the Marx-Studien* გარშემო გაერთიანდა. იგი იყო არაერთგვაროვანი მოძრაობა, მასში ერთიანდებოდნენ განსხვავებულად მოაზროვნეები და პოლიტიკოსები, მაგალითად როგორებიც იყვნენ ნეოკანტიანელი მაქს ადლერი და მართლმადიდებელი მარქსისტი რუდოლფ ჰილფერდიგი.

1921 წელს ავსტრომარქსისტებმა სოციალისტური პარტიების ინტერნაციონალური სამუშაო გაერთიანება (აგრეთვე ცნობილი როგორც 2½ ინტერნაციონალი ან ვენა ინტერნაციონალი), იმედოვნებდნენ რა გაეერთიანებინათ მეორე და მესამე ინტერნაციონალები, ამ წამოწყებამ კრახი განიცადა.

ავსტრომარქსიზმა მოგვიანებით წარმოშვა ახალი მოძრაობები: ევროკომუნიზმი და ახალი მემარცხენეები. ორივე მოძრაობის მიზანი კომუნიზმსა და სოციალურ დემოკრატიას შორის დემოკრატიული ნიადიაგის მოძიება და საბოლოოდ მათი გაერთიანება იყო.

ავსტრომარქსიზმი ასევე იყო ის მიმდინარეობა, რომელიც ევროპაში რადიკალური რეფორმების საფუძველი გახდა. სოციალ–ეკონომიკურმა რეფორმებმა, როგორიცაა ჯანდაცვა, სახლების მშენებლობა და განათლების სისტემა ვენაში – შთააგონა სკანდინავიური სოციალ–დემოკრატიული პარტია და ბრიტანული ლეიობორისტთა პარტია.

ავსტრომარქსიზმი იყო ასევე პირველი მოძრაობა ევროპაში, რომელმაც შეიარაღებული წინააღმდეგობა გაუწია ფაშისტურ ხელისუფლებას, თუმცა საბოლოოდ 1934 წელს დამარცხდა.

ავსტრომარქსიზმის ნაციონალური ავტონომიის პრიციპი მოგვიანებით სხვადასხვა პარტიამ გაიზიარა, რომელთა შორის იყვნენ ბუნდი (გენერალური ებრაული ლეიობორისტული გაერთიანება), მემარცხენე ზიონისტები (Hashomer Hatzair) პალესტინის ბინაციონალური პრობლემის გამო, ებრაული Folkspartei მეორე მსოფლიო ომის პერიოდში და უნგრელების დემოკრატიული გაერთიანება რუმინეთში 1989 წლის შემდეგ.

## რესურსები ინტერნეტში 
* ოტო ბაუერი საუბრობს 1929 წლის კრიზისზე
* ანდრეს ნინი *Austro-Marxism and the National Question*

კატეგორია:მარქსიზმი
კატეგორია:ავსტრიის ისტორია
კატეგორია:პოლიტიკური ტერმინები
კატეგორია:მარქსისტული აზროვნების სკოლები
ქაფშია

**ქაფშია**, **ქამსა** () — თევზი ქაფშიასებრთა ოჯახისა. მისი სხეულის სიგრძეა ჩვეულებრივ 12–15 სმ, არაუმეტეს 20 სმ-ისა. მაქსიმალური სარეკორდო წონა 49 გ. გავრცელებულია ატლანტის ოკეანეში, ხმელთაშუა, შავ და აზოვის ზღვებში. წაგრძელებული სხეული აქვს. ხმელთაშუა ზღვაში იზამთრებს 150–200 მ სიღრმეზე, ხოლო შავ ზღვაში 140 მ სიღრმეზე. ახასიათებთ კვებასთან, გამრავლებასთან და დაზამთრებასთან დაკავშირებული მიგრაციები. ცოცხლობს 3–4 წელი. სქესობრივ სიმწიფეს შეუძლია ცხოვრების პირველივე წელს მიაღწიოს. იკვებება წვრილი პლანქტონური კიბოსნაირებით. რეწვის მნიშვნელოვანი ობიექტია აზოვისა და შავ ზღვებში. თანამედროვე ლიტერატურაში ადრე გამოყოფილი ცალკეული ქვესახეობები შავი ზღვის ქაფშია () და აზოვის ზღვის ქაფშია () შავი ზღვის და აზოვის პოპულაციებისთვის არ განიხილება. ქაფშია დიდ ქარავნებად გვხვდება შავი ზღვის საქართველოს ფარგლებში.

## სქოლიო
კატეგორია:ქაფშიასებრნი
კატეგორია:ევროპის თევზები
ბოქსიტი

მინი|300პქ|ბოქსიტი
**ბოქსიტი** () — ალუმინის ჰიდროჟანგებით მდიდარი დანალექი ან ელუვიური ქანი, რომელიც შედგენილობითა და თვისებებით ალუმინის მადნების კონდიციებს შეესაბამება. სამრეწველო მნიშვნელობის ბოქსიტებში AI2o3-ის შემცველობა 28 %-იდან 50 %-მდე მერყეობს. ალუმინის ჰიდროჟანგების გარდა ბოქსიტი შეიცავს Fe2O3, SiO2, TiO2, CaO, MgO, MnO და სხვ.

იგი მოყავისფრო, მოწითალო ან მონაცისფრო მკვრივი, იშვიათად რბილი წვრილდისპერსიული ქანია, მუხუდოსებრი ან ოოლითური სტრუქტურისა. მინერალოგიური შედგენილობის მიხედვით გამოიყოფა მონოჰიდრატული (დიასპორულბემიტური), ტრიჰიდრატული (ჰიდრარგილიტური) და
შერეული ბოქსიტები. გარდა აღნიშნული მინერალებისა ბოქსიტის შედგენილობაში შეიძლება იყოს ჰემატიტი, ლიმონიტი, კაოლინიტის ჯგუფის მინერალები, რკინოვანი ქლორიდები, პირიტი, კალციტი, სიდერიტი.

ბოქსიტის წარმოშობა დაკავშირებულია ტუტე, მჟავე და შედარებით იშვიათად ფუძე ქანების ლატერიტულ გამოფიტვასთან ან თიხამიწის მნიშვნელოვანი რაოდენობით დალექვის პროცესებთან ზღვიურ ან ტბიურ აუზებში. გენეტური ნიშნების მკიხედვით ბოქსიტი ორი ძირითადი ტიპისაა — ბაქნური (გვხვდება ჰორიზონტალურად განლაგებულ კონტინენტურ ნალექებში) და გეოსინკლინური (დაკავშირებულია ზღვის სანაიპირო ზოლის ლაგუნურ ნალექებთან).

ბოქსიტის გადამუშავებით ალუმინის გარდა იღებენ სხვადასხვა სახის საღებავებს, ხელოვნურ აბრაზივებს, ცეცხლგამძლე მასალას. ბოქსიტებს იყენებენ აგრეთვე შავ მეტალურგიაში (ფლიუსი) და ნავთობის მრეწველლობაში (სორბენტი).

ბოქსიტის დიდი საბადოები ცნობილია ურალზე, ყაზახეთში, აღმოსავლეთ და დასავლეთ ციმბირში; აღსანიშნავია აგრეთვე ჩინეთის, ინდოეთის, რუმინეთის, უნგრეთის, საფრანგეთის, აშშ-ის, ბრაზილიის, განისა და გვინეის საბადოები.

სახელწოდება ბოქსიტი მომდინარეობს სოფელ ბოს (Les Baux) მიხედვით (სამხრეთ საფრანგეთი), სადაც ბოქსიტის ბუდობები პირველად აღმოაჩინეს.

## ლიტერატურა 
* Бокситы, их минералогия и генезис, М., 1958; 
* Краткий курс месторождений полезных ископаемых, под ред. С. А. Вахромеева, М., 1967.

კატეგორია:დანალექი ქანები
ეკონომიზმი

**ეკონომიზმი** — მიმდინარეობა რუსეთის სოციალ-დემოკრატიულ მოძრაობაში XIX საუკუნის ბოლოს და XX საუკუნის დასაწყისში. მისი ლიდერები იყვნენ ს. პროკოპოვიჩი, ე. კუსკოვა, ა. მარტინოვი, ვ. კრიჩევსკი და სხვები. ჰქონდათ ბეჭდვითი ორგანოები. უარყოფდნენ მუშათა მოძრაობაში მარქსიზმის რვევოლუციური თეორიის და მუშათა კლასის ჰეგემონიის როლს. მოუწოდებდნენ მუშებს, დაკმაყოფილებულიყვნენ ეკონომიკური მოთხოვნებით: ხელფასების ზრდა, სამუშაო დღის შემცირება, შრომის პირობების გაუმჯობესება და სხვა. მიაჩნდათ, რომ ბრძოლა მხოლოდ ლიბერალური ბურჟუაზიის საქმე იყო, უარყოფდნენ მუშათა კლასის მიერ პოლიტიკური პარტიის შექმნის აუცილებლობას. მათი აზრით მუშათა მოძრაობის დევიზი უნდა ყოფილიყო მუშათა ეკონომიკური მგდომარეობის გაუმჯობესებისთვის ბრძოლა, კაპიტალთან ბრძოლა. ეკონომიკური პირობებისთვის ბრძოლის წინა პლანზე დაყენება გადაიქცა იმის საფუძვვლად, რომ მიმდინარებამ მიიღო სახელწოდება ეკონომიზმი. თავიანთი შეხედულებანი ჩამოაყალიბეს დოკუმენტში, რომელსაც უწოდეს „კრედო“ (ავტორები კუსკოვა და პროკოპოვიჩი). ეკონომიზმს უპირისპირდებოდა ლენინი მის ნამუშევრებში „რუსეთის სოციალ-დემოკრატების პროტესტი“ (1899) და „რა ვაკეთოთ“

## ლიტერატურა
კატეგორია:სოციალ-დემოკრატია
კოდისწყაროს წმინდა თევდორეს ეკლესია

**კოდისწყაროს წმინდა თევდორეს ეკლესია** — ეკლესია კასპის მუნიციპალიტეტის სოფელ კოდისწყაროს სასაფლაოზე. თარიღდება XVIII-XIX საუკუნეებით. 

ეკლესია დარბაზულია (7,5 X 5,1 მ), ნაგებია რიყის ქვით, კონსტრუქციის ნაწილებში (ლავგარდანი, კამარა, საბჯენი თაღი, კონქი) გამოყენებულია კვადრატული აგური. 1979 წელს მოსახლეობამ ეკლესია შეაკეთა - განაახლა გრძივი კედლების ზედა ნაწილები და კრამიტის სახურავის ნაწილი. შესასვლელი სამხრეთიდანაა. ნახევარწრიულ აფსიდში ერთ მთლიან შირიმის ქვაშია ამოკვეთილი თაღოვანი სარკმელი (ამოქოლილია). საკურთხევლის ჩრდილოეთ მხარეს სწორკუთხა ნიშია. ნახევარწრიული კამარა ერთ შეკიდულ საბჯენ თაღს ეყრდნობა. სამხრეთის სწორკუთხა სარკმელი შეკეთების დროსაა გაჭრილი. მას საპირე აქვს შემოვლებული და მარტივადაა მოჩარჩოებული. დასავლეთ ფასადზე სარკმლის ცრუ ტიმპანზე გამოსახულია პატარა რელიეფური ჯვარი, ხოლო ფრონტონზე, აგურის წყობაში - შეღრმავებული ჯვარი. ლავგარდანი აგურისაა.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ. 

კატეგორია:კასპის მუნიციპალიტეტის ტაძრები
კატეგორია:XVIII საუკუნის ეკლესიები
ამატერასუ

thumb|400px|შუაში ამატერასუ
**ამატერასუ** (), **ამატერასუ-ოომიკამი** (天照大神) ან **ოოჰირუ-მენომუჩი-ნო-კამი** () — იაპონურ მითოლოგიაში მზის ქალღმერთი და, თითქმის, ყველაზე წმინდა შინტოისტური ღვთაებაა (神 *კამი*). მისი სახელი, ამატერასუ, ნიშნავს „ცის გამნათებელს“. მისი ტაძარი ქალაქ ისეშია.

ძველიაპონური ლიტერატურის უდიდესი ძეგლის – „კოჯიკის“ ტრადიციით, ამატერასუ სუსანოოს, ზღვისა და ქარიშხლის კამისა და ცუკუიომის, მთვარის ღმერთის, დაა. იაპონური მითოლოგიის თანახმად, სამივე სამივე შექმნა იძანაგიმ. ამატერასუ შეიქმნა, როდესაც იძანაგიმ ჩამოიბანა საკუთარი მარცხენა თვალი, მარჯვენა თვალის დაბანისა დაიბადა სცუკუჲომი დაიბადა, ხოლო სუსანო'ო მისი ცხვირის დაბანისას შეიქმნა.

## ისტორია 
ამბავი გვიამბობს ამატერასუსა და სუსანოოს შორის დიდ მეტოქეობაზე. როცა, იძანაგის ბრძანებისამებრ, სუსანოო ცას ტოვებდა, დასამშვიდობებლად დასთან მივიდა. ამატერასუმ, დაეჭვებულმა, შეთავაზა გამოწვევა: ორივე მათგანს რაიმე საგანი ადამიანად უნდა ექცია. ამატერასუმ შექმნა სამი ქალი სუსანოოს ხმლისგან, მან კი ხუთი კაცი მისი ყელსაბმისგან. ამატერასუმ თქვა, რომ კაცები მისი იყვნენ, რადგან მისი ყელსაბმისგან დამზადნენ. სუსანოომ გაანადგურა მისი ბრინჯის მინდვრები, და ბრაზისგან ერთი მისი მხევალი მოკლა. შეშინებული და გაბრაზებული ამატერასუ „ამა-ნო-ივატოში“, „ციური კლდის გამოქვაბულში“ დაიმალა, ასე რომ მზე დაიმალა და სამყარო დიდი ხნით დაბნელდა. ონები გამოვიდნენ ბნელ სამყაროში; კამებს არ შეეძლოთ ამატერასუს გამოქვაბულიდან გამოყვანა.

ბედნიერების ჭკვიანმა ქალღმერთმა ამე-ნო-უძუმემ აიღო პატარა ნავი, შესასვლელთან ამოაყირავა და მასზე ცეკვა დაიწყო. ამას ბევრი კამი ესწრებოდა, რომელთაც მხიარულად სიცილი დაიწყეს. ამატერასუმ მათი გაიგო და გასაგებად, თუ რატომ იცინოდნენ ღმერთები, გაიხედა. როცა გამოქვაბული გააღო, უძუმეს მიერ ხეზე მიყუდებულ სარკეში თავისი ანარეკლი დაინახა და ნელ-ნელა გამოვიდა გამოქვაბულიდან. ამ დროს, ღვთაება ამე-ნო-ტაჯიკარავომ მის უკან გამოქვაბული დაკეტა, რომ შიგ ვეღარ შესულიყო. ამატერასუ გაჰყვა სხვა ღმერთებს და ქვეყანაზე მზის შუქი დაბრუნდა, სუსანოო კი ციდან სამუდამოდ განდევნით დაისაჯა.

## იხილეთ აგრეთვე 
* შინტოიზმი

## ბიბლიოგრაფია 
* Wheeler, Post (1952). The Sacred Scriptures of the Japanese. New York: Henry Schuman. pp.&nbsp;393–395. ISBN 1-4254-8787-4

კატეგორია:იაპონური მითოლოგია
კატეგორია:იაპონური ღმერთები
კატეგორია:ღმერთები ანბანის მიხედვით
იძანაგი

right|145px|thumb|天瓊を以て滄海を探るの図, იძანაგი შუბით, კობაიაში ეიტაკუს ნახატი.
**იძანაგი** (, კოძიკის მიხედვით - 伊弉諾; ნიჰონ შოკის მიხედვით - 伊邪那岐; ასევე იწერება - 伊弉諾尊) არის ერთ-ერთი მთავარი კამი სინტოიზმში. კოძიკის მიხედვით მისი სახელი ითარგმნება — „კაცი, რომელიც იწვევს (პატიჟებს)“ ან **იძანაგი-ნო-მიკოტო**; ასევე იკითხება — **იძანაგი-ნო-ოოკამი**.

მის ცოლ და უმცროს დასთან, იძანამისთან ერთად, ბევრი კუნძული, კამი და იაპონელთა წინაპარი შექმნა. როდესაც მშობიარობისას იძანამი გარდაიცვალა, იძანაგიმ სცადა მისი იომიდან (მიწისქვეშეთი) ამოყვანა (უშედეგოდ). დაბრუნებულმა დაიწყო იომის ჭუჭყის ჩამობანვა, მისი მარცხენა თვალიდან გაჩნდა მზის ქალღმერთი ამატერასუ, მთვარის ღმერთი ცუკუიომი მარჯვენა თვალიდან და ქარიშხალთა ღმერთი — სუსანოო ცხვირიდან.

კატეგორია:იაპონური მითოლოგია
კატეგორია:შემოქმედი ღმერთები
კატეგორია:იაპონური ღმერთები
კატეგორია:ღმერთები ანბანის მიხედვით
საქრისის ეკლესია

**საქრისის ეკლესია** – ეკლესია კასპის მუნიციპალიტეტის სოფელ კაპრაშიანის სამხრეთ-დასავლეთით, მდინარე თეძმის მარჯვენა ნაპირზე, შემაღლებულ ბორცვზე, სასაფლაოზე. თარიღდება გვიანდელი ფეოდალური ხანით. 

ეკლესია დარბაზულია (5 X 4 მ), ნაგებია რიყის ქვით. დაზიანებულია. შედარებით კარგადაა შემონახული ჩრდილოეთ კედლის აღმოსავლეთის მონაკვეთი. შესასვლელი სამხრეთიდანაა. სწორკუთხოვან საკურთხეველში ერთი სარკმელი და ორი ნიშია, უფრო მცირე ზომის სარკმელია დასავლეთ კედელში. ერთი ნიში ჩრდილოეთ კედლის დასავლეთ კუთხეშია. ეკლესიის სახურავი ორფერდაა. გადახურულია კრამიტით.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ. 

კატეგორია:კასპის მუნიციპალიტეტის ტაძრები
სურაბაია

**სურაბაია** () — სიდიდით მეორე ქალაქი ინდონეზიაში. მდებარეობს კუნძულ იავაზე, აღმოსავლეთ იავის პროვინციაში. ქალაქის მოსახლეობა დაახლოებით 2012 წლის მონაცემებით 3 114 700 კაცს შეადგენს.

## რესურსები ინტერნეტში 
* Official website 
* Satellite picture by Google Maps

## სქოლიო 
კატეგორია:ინდონეზიის ქალაქები
Tourism (ალბომი)

***Tourism: Songs from Studios, Stages, Hotelrooms & Other Strange Places***  — შვედური პოპ-როკ დუეტ როქსეტის მეოთხე ალბომი, გამოსული 1992 წლის აგვისტოში. იგი ძირითადად შედგება ტურნეს *Join The Joyride* მსვლელობისას სტუდიაში ჩაწერილი სიმღერებისგან და ხშირად შეცდომით მიიჩნევა საკონცერტო ალბომად. სინამდვილეში მასში შეტანილია როგორც სტუდიური, ასევე საკონცერტო ჩანაწერები. მათი ნაწილი ასევე ჩაიწერა სასტუმროებსა და ღამის კლუბებში.

## სიმღერების სია
**კომპაქტ დისკი**

## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები
## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:როქსეტის ალბომები
კატეგორია:1992 წლის ალბომები
კატეგორია:EMI Records-ის ალბომები
დიონისეს ქანდაკება

**დიონისეს ქანდაკება** – მონუმენტური ხელოვნების ძეგლი, ვერცხლით ინკრუსტირებული ბრინჯაოს ქანდაკება (სიმაღლე 0,2 მ). შემთხვევით აღმოჩენილია 1982 წელს კასპის მუნიციპალიტეტის სოფელ კოდისწყაროს აღმოსავლეთით. ქანდაკება ინახება კასპის მხარეთმცოდნეობის მუზეუმში. ქანდაკება განეკუთვნება ძვ. წ. III-II საუკუნეებს.

## ლიტერატურა
* 

## სქოლიო
კატეგორია:კასპის მუნიციპალიტეტის არქეოლოგიური ძეგლები
Crash! Boom! Bang!

***Crash! Boom! Bang!*** — შვედური პოპ-როკ დუეტ როქსეტის მეხუთე სტუდიური ალბომი, გამოსული 1994 წლის აპრილში. მიუხედავად ევროპასა და სამხრეთის აფრიკის ქვეყნებში წარმატებისას, აშშ-ში, ლეიბლის  EMI სუსტი მარკეტინგული სვლების გამო, მას ნაკლები პოპულარობა ხვდა წილად. ქსელში მაკდონალდსი გავრცელდა მისი შემოკლებული ვერსია  ***Favorites from Crash! Boom! Bang!***. იაპონურ გამოცემაში შეტანილია  Almost Unreal, მითითებული როგორც It's Almost Unreal. აშშ-ში ასევე გამოვიდა ალბომის ვინილის ფირფიტის ვერსია, თუმცა კომპაქტ-დისკები ძირითადი და პოპულარული ფორმატი იყო.

სინგლების სახით გამოიცა ალბომის სიმღერები Sleeping in My Car, Crash! Boom! Bang!, Fireworks, Run to You და Vulnerable

## სიმღერების სია
**კომპაქტ დისკი**

### სინგლები 
*Sleeping in My Car
*#Sleeping in My Car (სინგლის ვერსია)
*#The Look (MTV unplugged)
*#Sleeping in My Car (სტოკჰოლმის დემო)
*Crash! Boom! Bang!
*#Crash! Boom! Bang! (სინგლის ვერსია)
*#Joyride (MTV unplugged)
*#Run To You (დემო)
*Fireworks
*#Fireworks (სინგლის ვერსია)
*#Dangerous (MTV unplugged)
*#Fireworks (Jesus Jones-ის რემიქსი)
*#The Rain (დემო)
*Run to You
*#Run to You
*#Don't Believe in Accidents (დემო)
*#Almost Unreal (დემო)
*#Crash! Boom! Bang! (დემო)
*Vulnerable
*#Vulnerable (სინგლის ვერსია)
*#The Sweet Hello, The Sad Goodbye
*#Vulnerable (დემო)
*#I'm Sorry (დემო)

## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები
!scope="row"|მსოფლიო
|
|5,000,000
|-

## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:როქსეტის ალბომები
კატეგორია:1994 წლის ალბომები
პოტენციალი

**პოტენციალი** (<ლათ. *potentia* — ძალა) — საშუალებები, წყაროები, მარაგი, რომელთა მობილიზაცია და ამოქმედება შესაძლებელია მიზნის მისაღწევად, გეგმის განსახორციელებლად, ამოცანის გადასაწყვეტად. ერთი პიროვნების,
საზოგადოების, სახელმწიფოს შესაძლებლობანი გარკვეულ დარგში. მაგ.: ეკონომიკური პოტენციალი, მოქმედების პოტენციალი და სხვ. 

მათემატიკაში, ფიზიკაში, ქიმიაში, ბიოლოგიასა და მეცნიერების სხვა დარგებში ტერმინ „პოტენციალს“ სხვადასხვა მნიშვნელობა აქვს. ფიზიკაში იგი იქნება სიდიდე, რომელიც აღწერს ვექტორული ხასიათის ფიზიკური ველების ფართო კლასს. ქიმიაში კი იქნება — თერმოდინამიკური ფუნქცია.

## ლიტერატურა 
კატეგორია:პიროვნების განვითარება
ამბარა

**ამბარა** — სოფელი საქართველოში, აფხაზეთის ავტონომიურ რესპუბლიკის გუდაუთის მუნიციპალიტეტში (მუგუძირხვის თემი), შავი ზღვის ნაპირას, მიუსერის კონცხზე. ადგილობრივი კურორტი. ზღვის დონიდან 80 მ, გუდაუთიდან 13 კმ. 

## ლიტერატურა
## სქოლიო
კატეგორია:გუდაუთის მუნიციპალიტეტის სოფლები